ISIGIDIMI SAMAXOSA, JUNE 1, 1875. 3

apimisele namhla into abeseleyicinge eyigqibe kade entliziyweni, ebeselegqibe kade kweliti andisafuni kuhlala ekaya ndiyafuduka ndiyemka mna. Ke kungaba kunjalo nakuwe. Noko ngati usondelelene no Yihlo u-Tixo noko ngati usenazo ilungelo zelizwi lake ungaba usel’ umlahlile u-Yihlo ose mazulwini nge ntliziyo. Lumka weyela, watsho ukuti ungubanina yena u-Tixo ukuba ndimkonze, akasokuke akunyanzele apo ungatandi kona wena, wokuyeka wenze ngentando zako uye apo ukangele kona. Wamlahla u-Tixo wocotelwa lilishwa; alingebonakali namhla, ungade uti okwalemini kumnandi ukwenza ngentando yako. Liyeza noko lobehle livele, likubandezele, ude uvakale uzililela usiti, okwenene linyanisile ilizwi eliti "Indlela yabagqiti mteto inzima.”

INTLANGANISO YABAZILI  
BOTYWALA E-RINI.

Iqela elitile lamadoda namankazana e-Rini lite ngo March walomnyaka lavumelana ukwenza intlanganiso yokuzila utywala nokuncedana. leihlobo esitile sike sasibonisa imiteto emiselwe amalungu alontlanganiso, esoti ngokufutshane siyibeke pambi kwabaleseshi betu. Lentlanganiso ayikete luhlanga, ifuna bonke ukuba bahlangane ngalo msebenzi mnye.

Ukuqala kuvunyelwene ukuba igama layo kutiwe “Yintlanganiso yokuzila okunxilisayo neyokuncedana.” (Total Absti­nence Benefit Society.) Abapati bayo, ngabongameli ababini, noko omnye engapantsi, Abagcini bempahla yeloqela ababini, Umgcini mali, Isekritari, abakangeli bokuba iyonke na imali, ikomiti yabantu abalishumi elinesibini (amadoda asibozo namankazana amane).

Pambi kokuze umntu abe nokuteta entla- nganisweni mhlaumbi abe lilungu lekomiti kufuneka ukuke abe nenyanga zone engasaseli nto inxilisayo. Angaba lilungu nokuba ngubanina otembisa ukuzila okunxilisayo. Akuketwe ndoda akuketwe nkazana. Ngobudala kufuneka efikile kwishumi elinesixenxe leminyaka. Kuya kulindelwa ukuba makangakukutazi ukuselwa kotywala nakwabanye. Akutetwa nto ngokuti aselele iyeza mhlaumbi umtendeleko.

Ofuna ukuba lilungu kufuneka ukuba ati ukungena kwake arole isikisipeni, aze kanjalo amane erola ipeni ezimbini ngeveki. Abate bada bagqitisa kwinyanga ezimbini bengabatali boba sesicengeni sokukutshwa emalungwini. Kanjalo ote wanetyala lokude afakwe etolongweni angati akutshwe.

Ngexesha epakati intlanganiso uya kudliwa imali engengapantsi kwehalafu groni, (2s. 6d.) engengapezulu kweshumi lesheleni, (10s.) ote watuka, mhlaumbi wenza ucuku nomnye. mhlaumbi wangena kwindlela zokubekelana. Osukuba eteta, nokuba uyindoda nokuba uyinkazana (kuba nawo avunyelwe ukuba atete) kufuneka ukuba akwenze oko ngokubekekileyo. Ukuba ude watetiswa ngu Mongameli waza noko akapulapula uyakukutshwa endlwini.

Imali efunyenweyo iyakucitelwa emisebe- nzini yentlanganiso. Owapuleyo umnqopiso wokusela uya kuba uposene nokuba lilungu lentlanganiso ade abuye angeniswe ngakumbi. Abasukuba befuduka kuya kutandeka ukuba bakwazise oko, baze xa banento abafuna ukuncedwa ngayo batumele ubunqina bokuba abakawapuli umnqopiso. Ukuba ite imali ecitwayo yangapezu kwengenayo kuya kufuneka ukuba onke amalungu arole intwana yokufeza ityala elikoyo, ati ongavumiyo asiwe emtetweni.

Intlanganiso zibako ngolwe Sitatu ngo- kuhlwa.

Amalungu aya kuncedwa ngemali ezixa- kekweni zawo, ngati ekungeneni kwawo arole isheleni ezimbini ezinepeni ezintandatu endaweni yokurola ipeni ezintandatu kube kupela ; aze kanjalo iveki zonke arole ipeni ezintandatu endaweni yezimbini. Kushiyelwe ekutandeni komntu ukuti ayirole lemali eyiyona ininzi aze ke abe ngoncedwayo naye, nokuba arole isitandatu sepeni mhla wangena aze ngeveki arole mbini, angabinguye ke otenjiswa luncedo ngemali. Into enkulu yeyokuba babe ngabazili bento ezinxilisayo.

Uncedo aya kulufumana orole imali ezeleyo lolu : Akuhliwa sisifo esingangeniswanga zindlela ezikohlakeleyo zake, esite samtintela ekuqubeni umsebenzi wake uya kufumana ishumi lesheleni nge veki kude kupele inyanga ezintandatu, ati ukuba akakapili nangeloxa afumane isihlanu ngeveki ngalo lonke ixesha asenaso. Kuko ikomiti emiselwe ukumana ityelelela abafayo. Ote wahliwa sisifo makaye azise Isekritari. Ohlelwe yingozi kwada kwafuneka ukuba mhlaumbi kubeko indawo enqanyulwayo ligqira, indleko zalomsebenzi ziya kumela intlanganiso. Yoti ukuze ingaroli nto abe unqa- nyulwe ngenxa yokubanjwa sisifo kungekuko ukuhlelwa yingozi ngebaqo. Pambi kokuba alindele oloncedo umntu kuya kufuneka eke wanenyanga ezintlanu elilungu. Kwakuba kuko obubileyo kuya kurolwa iponti ezintandatu zirolelwe indleko zokuncwatywa kwake. Oke wasapula isifungo sake woba uzicitile zonke ezindawo zoku-

ncediswa ade abe uselenenyanga ebuye wabuya.

Abantwana.

Abantwana abaya kwamkelwa, ngobudala bosusela kwiminyaka esinxenxe kude kube yelishumi elinesixenxe. Amalungu eyaba- ntwana intlanganiso ayakuba ngabatembisa ukungatuki, ukungatshayi, ukungaseli. Imali borola isitandatu sepeni mhla bangena, baze ngazo zonke inyanga bamane ukurola kwalomali. Baya kuba nelungelo yoku- sebenzisa incwadi zentlanganiso baye nalapo kufundelwa kona. Oselenenyanga ezintlanu elilungu woti afumane isheleni ezimbini ezinesitandatu sepeni ngeveki ukuba uyafa, kude kupele inyanga ezintandatu ; ati ukuba akakapili ibuye ibonwe into angayenzelwayo. Ukuba ububile umntwana olilungu konikwa kwizihlobo zake iponti yokubatala indleko zokuncwaba, ukuba lomntwana akangapezulu kweminyaka elishumi elinesibini ngobudala, ati ukuba ungapezulu kurolwe iponti eneshumi. Ongenazihlobo kobonwa yintlanganiso ukuncwatywa kwake. Abantwana abangamalungu bomana ukuhlangana nge Mivulo ngokuhlwa.

Kunjalo ke ukuma kwalo ntlanganiso. Sisinike isimo sayo ngokuzeleyo sinetemba lokuba kobako nakwezinye indawo abanga- kutandayo ukulunga kwayo, bazenzele eyabo, nokuba mhlaumbi bate abayi landela yonke imiteto yale ise Rini.

ABAYA KUSEBENZA.

Kulenyanga ifileyo sasinike amazwi ka Mhlontlo xa anikela abantu bake ku Mr Levey ukuba baye kusebenza. Sinovuyo olukulu ukubona namhla kungena into enjalo pakati kwezizwe zalomacala. Yenye yezinto ezikutazayo, ezinika amatemba okuba kanti kungade kubeko nto ivelayo pakati kohlanga. Ukuba lomadoda awagcinile amazwi okuyalwa kwawo aya kubona ukuba atunyelwa yinkosi ewatandayo. Ukuba ezinye inkosi ziya kulubonela oluhlobo lokuyala zoba zilungiselela abantu bazo.

Kuya kusivuyisa ngokukulu ukuba zite ezinye zalomacala zabonela zandulula awazo amadoda. Xa asemsebenzini aya kuba nokufunda into ezininzi apa. Sake sawabona lamadoda ka Mhlontlo ukudlula kwawo apa, safika kubafo abomeleleyo, abaqabukileyo, abakolise ukuba ziziqingqi, abanwele zinde noko babesiti bazinqumle kuba bebezilile. Safika kumadoda ati akungena ekuncokoleni ngemfazwe uqonde ukuba iselilibele nalapo ikona; ati akupata ezinye izinto ubone ukuba kuncinane okukokunye aku- qondayo. Adlula apa emangalisiwe naku- kubetwa kwamagubu, into yonke intsha..